CELEX: 62015CN0652
Language: hr
Date: 2015-12-07 00:00:00
Title: Predmet C-652/15: Zahtjev za prethodnu odluku koji je 7. prosinca 2015. uputio Verwaltungsgericht Darmstadt (Njemačka) – Furkan Tekdemir, zastupan po zakonskim zastupnicima Deryji Tekdemir i Nedimu Tekdemiru protiv Kreis Bergstraße

4.4.2016   
            
            
               HR
            
            
               Službeni list Europske unije
            
            
               C 118/2
            
         Zahtjev za prethodnu odluku koji je 7. prosinca 2015. uputio Verwaltungsgericht Darmstadt (Njemačka) – Furkan Tekdemir, zastupan po zakonskim zastupnicima Deryji Tekdemir i Nedimu Tekdemiru protiv Kreis Bergstraße
   (Predmet C-652/15)
   (2016/C 118/03)
   Jezik postupka: njemački
   
      Sud koji je uputio zahtjev
   
   Verwaltungsgericht Darmstadt
   
      Stranke glavnog postupka
   
   
      Tužitelj: Furkan Tekdemir, zastupan po zakonskim zastupnicima Deryji Tekdemir i Nedimu Tekdemiru
   
      Tuženik: Kreis Bergstraße
   
      Prethodna pitanja
   
   
               1.
            
            
               Predstavlja li cilj učinkovitog usmjeravanja migracijskih tokova važan razlog općeg interesa koji omogućava da se turskom državljaninu rođenom na području Savezne Republike Njemačke odbije oslobođenje od obveze pribavljanja dozvole boravka koje bi mogao zahtijevati na temelju „stand still” klauzule iz članka 13. Odluke br. 1/80 Vijeća za pridruživanje o razvoju pridruživanja od 19. rujna 1980.?
            
         
               2.
            
            
               Za slučaj da Sud na ovo pitanje odgovori potvrdno: koji kvalitativni zahtjevi trebaju biti postavljeni za „važan razlog općeg interesa” u vezi s ciljem učinkovitog usmjeravanja migracijskih tokova?